**Ունա Օ'Նիլ, լեդի Չապլին** (անգլ.՝ Oona O'Neill, մայիսի 14, 1925(1925-05-14), Warwick Parish, Բերմուդյան կղզիներ, Բրիտանական անդրծովյան տարածքներ, Միացյալ Թագավորություն - սեպտեմբերի 27, 1991(1991-09-27), Corsier-sur-Vevey, Շվեյցարիա), ամերիկացի դերասանուհի։ 

Ամերիկացի գրող Յուջին Օ'Նիլի և Ագնես Բոուլտոնի դուստրը, ինչպես նաև ռեժիսոր և դերասան Չապլին Չարլիի կինը։

Կենսագրություն
--------------

Ծնվել է Բերմուդյան կղզիներում։ Երբ Ունան 2 տարեկան էր, հայրը թողնում է ընտանիքը, որից հետո Ունան հազվադեպ էր տեսնում հորը։ Նրա մանկությունը անցել է Մանհեթենում և Բոուլտոն ընտանիքի կալվածքներում` Փոինթ Փլեզանթում, Նյու Ջերսի։

17 տարեկանում սկսում է դերասանական կարիերան։ Այդ շրջանում Ունա Օ'Նիլին սիրաշահել են ծաղրանկարիչ Փիթեր Արնոն, ռեժիսոր և դերասան Օրսոն Ուելսը և հատկապես գրող Սելինջեր Ջերոմ Դեյվիդը։

Շուտով աղջիկը ծանոթանում է Չարլի Չապլինի հետ։ Չնայած 36 տարվա տարբերությանը, 1943 թվականի հունիսի 16-ին ամուսնանում է Չապլինի հետ։ Ամուսնությունից հետո Ունայի հայրը դադարեցնում է ամեն տիպի հարաբերությունները դստեր հետ։ Չապլինի հետ ամուսնությունը տևում է 35 տարի. մինչ ռեժիսորի մահը։

Ունա Չապլինը` Չարլի Չապլինի հիշողություններով, եղել է հավատարիմ կնոջ կերպար և միշտ աջակցել է ամուսնուն տարբեր խնդիրներում, ցուցադրել է համառություն և պատրաստակամություն։ Դերասանուհու կարիերան Ունան թողնում է` ամբողջովին նվիրվելով ընտանեկան կյանքին։

1952 թվականին մաքարթիզմի շրջանում, Չապլինին «Դեղին մամուլ»-ը ենթարկում է հալածանքների, իսկ նա հետապնդվում է ԱՄՆ-ի իշխանությունների կողմից «հակաամերիկյան գործունեության և կոմունիզմի նկատմամբ հակվածություն ունենալու պատճառով»։ Գտնելով Մեծ Բրիտանիայում (իր Բեմի լույսերը ֆիլմի պրեմիերային), նա իմանում է, որ իրեն տուն վերադառնալը արգելված է։ Ունա Չապլինը մեկնում է ԱՄՆ, հավաքվում և տեղափոխվում է Շվեյցարիա, որտեղ այժմ պետք է բնակվեր ընտանիքը և որտեղ առկա էին հարմար պայմանները Չապլինի գործունեության համար։ Հետագայում Ունա Չապլինը վերադառնալով Եվրոպա հրաժարվում է ամերիկյան քաղաքացիությունից։

Չարլի Չապլինը և Ունա Օ'Նիլը 1965 թվականին
Հետագա տարիներին Չապլինների ընտանիքը բնակվում է շվեյցարական քաղաք Վեվեում։

Չապլինների ընտանիքում ծնվեցին ութ երեխաներ. Ջերալդինա (1944 թվական, հուլիսի 31), դերասանուհի և իսպանացի կինոռեժիսոր Կարլոս Սաուրի կինը; Մայքլ (1946 թվական, մարտի 7); Ժոզեֆինա (1949 թվական, մարտի 28); Վիկտորյա (1951 թվական, մայիսի 19); Յուջին Էնթոնի (1953 թվական, օգոստոսի 23); Ջեյն (1957 թվական, մայիսի 23), Աննետ (1959 թվական, դեկտեմբերի 3) և Քրիստոֆեր (1962 թվական, հուլիսի 6)։

1957 թվականի մարտին Չապլինը ստանում է ասպետի կոչում, իսկ նրա կինը դառնում է լեդի Ունա Չապլին։

Ամուսնու մահից հետո 1977 թվականին Ունա Չապլինը փորձում է բնակվել Նյու Յորքում, սակայն շուտով վերադառնում է Շվեյցարիա։

1991 թվականին լեդի Ունան մահանում է ենթաստամոքսային գեղձի քաղցկեղից։

Պատկերներ
---------

Ունան և Չարլի Չապլինը 1944 թվականինՉապլինների ընտանիքը 1961 թվականինՋերալդին Չապլին

Ծանոթագրություններ
------------------

1. 1 2  SNAC — 2010.
2. 1 2  Find A Grave — 1996.
3. 1 2  Չեխիայի ազգային գրադարանի կատալոգ
4. ↑  Oona Drops Sitizenship — Reading: 1954. — P. 38. — ISSN 2469-3448
5. ↑  marriage certificate

Արտաքին հղումներ
----------------

* Չ. Չապլինի կենսագրությունը
* Յուջին Օ'Նիլի կենսագրությունը
* Չարլի Չապլինի կանայք Archived 2009-02-08 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Broadway Database · Internet Movie Database · Find A Grave · gravsted.dk · WikiTree · Rodovid |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 13497322z · GND: 118675559 · ISNI: 0000000109738536 · LCCN: n85108756 · NDL: 00620479 · NKC: xx0000027 · NLP: a0000003088233 · NUKAT: n2016054640 · SUDOC: 060718455 · VIAF: 54942384 · WorldCat VIAF: 54942384 |

 |

 |